**CAMWS 2015**

**Boulder, CO (March 28th)**

**Salvador Bartera**

**(Mississippi State University)**

**sb2419@msstate.edu**

**“The characterization of Thrasea Paetus in the Tacitean narrative”**

1. ***Ann*. 13.49.1**

*Non referrem vulgarissimum senatus consultum, quo civitati Syracusanorum egredi numerum edendis gladiatoribus finitum permittebatur, nisi Paetus Thrasea contra dixisset praebuissetque materiem obtrectatoribus arguendae sententiae.*

“I would not record a very common senate’s decision, by which the community of the Syracusans was allowed to exceed the number established for gladiatorial shows, if Paetus Thrasea had not spoken against and had offered his detractors material for criticizing his opinion”.

1. **49.2-4**

*2 cur enim, si rem publicam egere libertate senatoria crederet, tam levia consectaretur? quin de bello aut pace, de vectigalibus et legibus, quibusque aliis <res> Romana continetur, suaderet dissuaderetve? licere patribus, quotiens ius dicendae sententiae accepissent, quae vellent expromere relationemque in ea postulare. 3 an solum emendatione dignum, ne Syracusis spectacula largius ederentur: cetera per omnes imperii partes perinde egregia quam si non Nero, sed Thrasea regimen eorum teneret? quod si summa dissimulatione transmitterentur, quanto magis inanibus abstinendum! 4 Thrasea contra, rationem poscentibus amicis, non praesentium ignarum respondebat eius modi consulta corrigere, sed patrum honori dare, ut manifestum fieret magnarum rerum curam non dissimulaturos, qui animum etiam levissimis adverterent.*

1. **14.12.1**

*Miro tamen certamine procerum decernuntur supplicationes apud omnia pulvinaria, utque Quinquatrus, quibus apertae insidiae essent, ludis annuis celebrarentur, aureum Minervae simulacrum in curia et iuxta principis imago statuerentur, dies natalis Agrippinae inter nefastos esset. Thrasea Paetus silentio vel brevi adsensu priores adulationes transmittere solitus exi<i>tum senatu, ac sibi causam periculi fecit, ceteris libertatis initium non praebuit.*

“Thrasea Paetus, accustomed to pass over previous sycophancies in silence or with a brief assent, exited the senate, and provided grounds for danger to himself, but he did not offer others the beginning of freedom”.

1. **45.1**

*Sententiae Cassii ut nemo unus contra ire ausus est, ita dissonae voces respondebant numerum aut aetatem aut sexum ac plurimorum indubiam innocentiam miserantium: praevaluit tamen pars, quae supplicium decernebat.*

“Although no one dared to go against the opinion of Cassius, dissonant voices were replying of those pitying the number or age or sex and the indisputable innocence of the majority: nevertheless, the part in favor of death penalty prevailed”.

1. **48.1-4 [A.D. 62]**
2. *P. Mario L. Afinio consulibus Antistius praetor, quem in tribunatu* *plebis licenter egisse memoravi, probrosa adversus principem carmina* *factitavit vulgavitque celebri convivio, dum apud Ostorium Scapulam epulatur.* *exim a Cossutiano Capitone, qui nuper senatorium ordinem precibus Tigellini* *soceri sui receperat, maiestatis delatus est. 2 tum primum revocata ea lex […]*

“With P. Marius and L. Afinius as consuls, the praetor Antistius, who, as I recalled, behaved licentiously while he was tribune of the plebs, composed scurrilous poems against the princeps and advertised them at a crowded dinner-party at the house of Ostorius Scapula. Thereafter he was denounced for treason by Cossutianus Capito, who had recently recovered his senatorial rank thanks to the intercession of his father-in-law Tigellinus. 2 Then for the first time that law was revived […]

1. *credebaturque haud perinde exitium Antistio quam imperatori gloriam quasit<tam>, ut condemnatum a senatu intercessione tribunicia morti eximeret. et cum Ostorius nihil audivisse pro testimonio dixisset, adversis testibus creditum; censuitque Iunius Marullus consul designatus adimendam reo praeturam necandumque more maiorum.*
2. *3 ceteris inde adsentientibus, Paetus Thrasea, multo cum honore Caesaris et acerrime increpito Antistio, non quicquid nocens reus pati mereretur, id egregio sub principe et nulla necessitate obstricto senatui statuendum disseruit. 4 carnificem et laqueum pridem abolita, et esse poenas legibus constitutas, quibus sine iudicum saevitia et temporum infamia supplicia decernerentur. quin in insula publicatis bonis, quo longius sontem vitam traxisset, eo privatim miserior<em> et publicae clementiae maximum exemplum futurum.*
3. **49.1-3.**
4. *1 Libertas Thrasea servitium aliorum rupit, et postquam discessionem consul permiserat, pedibus in sententiam eius iere, paucis, ex<c>eptis, in quibus adulatione promptissimus fuit A. Vitellius, optimum quemque iurgio lacessens et respondenti reticens, ut pavida ingenia solent. at consules, perficere decretum senatus non ausi, de consensu scripsere Caesari.*
5. *2 ille inter pudorem et iram cunctatus, postremo rescripsit: nulla iniuria provocatum Antistium gravissimas in principem contumelias dixisse; earum ultionem a patribus postulatam, et pro magnitudine delicti poenam statui par fuisse. ceterum se, qui severitatem decernentium impediturus fuerit, moderationem non prohibere: statuerent ut vellent; datam et absolvendi licentiam. 3 his atque talibus recitatis et offensione manifesta, non ideo aut consules mutavere relationem aut Thrasea decessit sententia ceterive quae probaverant deseruere, pars, ne principem obiecisse invidiae viderentur, plures numero tuti, Thrasea sueta firmitudine animi et ne gloria intercideret.*
6. **64.3**

*dona ob haec templis decreta que<m> ad finem memorabimus? quicumque casus temporum illorum nobis vel aliis auctoribus noscent, praesumptum habeant, quotiens fugas et caedes iussit princeps, totiens grates deis actas, quaeque rerum secundarum olim, tum publicae cladis insignia fuisse. neque tamen silebimus, si quod senatus consultum adulatione novum aut paenitentia postremum fuit.*

1. **15.20-21**

*20.1 Exim Claudius Timarchus Cretensis reus agitur, ceteris criminibus, ut solent praevalidi provincialium et opibus nimiis ad iniurias minorum elati: una vox eius usque ad contumeliam senatus penetraverat, quod dictitasset in sua potestate situm, an proconsulibus, qui Cretam obtinuissent, grates agerentur. 2 quam occasionem Paetus Thrasea ad bonum publicum vertens, postquam de reo censuerat provincia Creta depellendum, haec addidit: 3 “usu probatum est, patres conscripti, leges egregias, exempla honesta apud bonos ex delictis aliorum gigni. sic oratorum licentia Cinciam rogationem, candidatorum ambitus Iulias leges, magistratuum avaritia Calpurnia scita pepererunt; nam culpa quam poena tempore prior, emendari quam peccare posterius est. 4 ergo adversus novam provincialium superbiam dignum fide constantiaque Romana capiamus consilium, quo tutelae sociorum nihil derogetur, nobis opinio decedat, qualis quisque habeatur, alibi quam in civium iudicio esse. 21.1 Olim quidem non modo praetor aut consul, sed privati etiam mittebantur, qui provincias viserent et quid de cuiusque obsequio videretur referrent, trepidabantque gentes de aestimatione singulorum: at nunc colimus externos et adulamur, et quo modo ad nutum alicuius grates, ita promptius accusatio decernitur. 2 decernaturque et †maneat provincialibus potentiam suam tali modo ostentandi†: sed laus falsa et precibus expressa perinde cohibeatur quam malitia, quam crudelitas. 3 plura saepe peccantur, dum demeremur quam dum offendimus. quaedam immo virtutes odio sunt, severitas obstinata, invictus adversum gratiam animus. 4 inde initia magistratuum nostrorum meliora ferme et finis inclinat, dum in modum candidatorum suffragia conquirimus: quae si arceantur, aequalibus atque constantius provinciae regentur. nam ut metu repetundarum infracta avaritia est, ita vetita gratiarum actione ambitio cohibe<bi>tur.”*

1. **15.23.4**

*adnotatum est, omni senatu Antium sub recentem partum effuso, Thraseam prohibitum immoto animo praenuntiam imminentis caedis contumeliam excepisse. secutam dehinc vocem Caesaris ferunt, qua reconciliatum se Thraseae apud Senecam iactaverit, ac Senecam Caesari gratulatum. unde gloria egregiis viris et pericula gliscebant.*

1. **16.21-22**
2. *21.1 Trucidatis tot insignibus viris ad postremum Nero virtutem ipsam excindere concupivit interfecto Thrasea Paeto et Barea Sorano, olim utrisque infensus et accedentibus causis in Thraseam, quod senatu egressus est cum de Agrippina referretur, ut memoravi, quodque Iuvenalium ludicro parum spectabilem operam praebuerat; eaque offensio altius penetrabat, quia idem Thrasea Patavi, unde ortus erat, ludis †cetastis† a Troiano Antenore institutis habitu tragico cecinerat. 2 die quoque quo praetor Antistius ob probra in Neronem composita ad mortem damnabatur, mitiora censuit obtinuitque; et cum deum honores Poppaeae decernuntur sponte absens, funeri non interfuerat. 3 quae oblitterari non sinebat Capito Cossutianus, praeter animum ad flagitia praecipitem iniquus Thraseae quod auctoritate eius concidisset, iuvantis Cilicum legatos dum Capitonem repetundarum interrogant.*
3. *22.1 Quin et illa obiectabat, principio anni vitare Thraseam sollemne ius iurandum; nuncupationibus votorum non adesse, quamvis quindecimvirali sacerdotio praeditum; numquam pro salute principis aut caelesti voce immolavisse; adsiduum olim et indefessum, qui vulgaribus quoque patrum consultis semet fautorem aut adversarium ostenderet, triennio non introisse curiam; nuperrimeque, cum ad coercendos Silanum et Veterem certatim concurreretur, privatis potius clientium negotiis vacavisse. 2 secessionem iam id et partis et, si idem multi audeant, bellum esse. ‘ut quondam C. Caesarem’ inquit ‘et M. Catonem, ita nunc te, Nero, et Thraseam avida discordiarum civitas loquitur. et habet sectatores vel potius satellites, qui nondum contumaciam sententiarum, sed habitum vultumque eius sectantur, rigidi et tristes, quo tibi lasciviam exprobrent. 3 huic uni incolumitas tua sine cura, artes sine honore. prospera principis respuit: etiamne luctibus et doloribus non satiatur? eiusdem animi est Poppaeam divam non credere, cuius in acta divi Augusti et divi Iuli non iurare. spernit religiones, abrogat leges. diurna populi Romani per provincias, per exercitus curatius leguntur, ut noscatur quid Thrasea non fecerit. 4 aut transeamus ad illa instituta, si potiora sunt, aut nova cupientibus auferatur dux et auctor. ista secta Tuberones et Favonios, veteri quoque rei publicae ingrata nomina, genuit. ut imperium evertant libertatem praeferunt: si perverterint, libertatem ipsam adgredientur. 5 frustra Cassium amovisti, si gliscere et vigere Brutorum aemulos passurus es. denique nihil ipse de Thrasea scripseris: disceptatorem senatum nobis relinque.’ 6 extollit ira promptum Cossutiani animum Nero adicitque Marcellum Eprium acri eloquentia.*

**Select Bibliography**

Bellardi, G., “Gli exitus illustrium virorum e il l. XVI degli Annali tacitiani”, *A&R* 19 (1974): 129-137

Birley, A.R., “The Life and Death of Cornelius Tacitus”, Historia 49 (2000): 230-47
De Vivo, A., “Dissenso e astensione: Trasea Peto negli Annali di Tacito”, *Vichiana* 9 (1980): 79-103

Devillers, O., “Le rôle des passages relatifs à Thrasea Paetus dans les *Annales* de Tacite”, in J.-M. Croisille, and

Y. Perrin (eds.), [*Neronia VI*](http://www.annee-philologique.com/aph/index.php?do=notice_lien&id=73-16400&type=monographie&from=73-06042)*: Rome à l’époque néronienne* (*Collection Latomus* 268, Brussels 2002):

296-311

Kearns, E., “The Death of Thrasea. Towards a Reconstruction and Interpretation”, *Athenaeum* 99 (2011): 41-79

Pigoń, J. “Thrasea Paetus, *libertas senatoria*, and Tacitus’ narrative methods”, *Electrum* 9 (2003): 143-53

Questa, C., *Studi sulle fonti degli Annales di Tacito*. Rome 21967

Syme, R., *Tacitus*. Oxford 1958

Syme, R., “A Political Group”, *Roman Papers* VII: 568-587. Oxford 1991

Turpin, W., “Tacitus, Stoic *exempla*, and the *praecipuum munus annalium*”, *CA* 27 (2008): 359-404